Suloinen kesäkahvila avautuu Iso-Pappilan salissa. Tarjolla itsetehtyjä leivonnaisia, kahvia, virvokkeita ja jäätelöä. Tervetuloa!
Suloinen kesäkahvila avautuu Iso-Pappilan salissa.
Pertun Kylät ja Etelä-Savon Kyläturvallisuus -hanke kutsuvat kyläläiset ja kausiasukkaat mukaan Kyläturvallisuusiltaan keskiviikkona 12.8. klo 17 alkaen Jokitupaan, Virastokuja 1, Pertunmaa. Tilaisuus järjestetään yhteistyössä Yhteisöllinen Pertunmaa -hankkeen kanssa, joka tarjoaa kahvit. Aloitamme illan koukuttavalla skenaariotyöskentelyllä kylän mahdollisista häiriötilanteista. Mitä nyt tehdään ja mitä olisi pitänyt tehdä jo aikaisemmin? Pitkittynyt hellejakso – Kun kuumuus ei hellitä Luomme kuvaa kylän luonteesta, erityispiirteistä ja toimintaympäristöstä. Kirjaamme ylös yhteisiä pelisääntöjä liittyen turvallisuussuunnitteluun: resurssit, vastuut ja jatkotoimenpiteet. Mitä asioita haluamme yhdessä saavuttaa ja miten ne saavutetaan? Teemme tätä työtä yhdessä ja kaikki kyläläiset, kaikki yhdistykset ja ennen kaikkea kausiasukkaat ovat lämpimästi tervetulleita Kyläturvallisuusiltaan. Tule kanssamme keskustelemaan saman pöydän ääreen! Illan aikana: 🧭 Aloitamme kylän oman turvallisuussuunnittelun ja sovimme yhteiset pelisäännöt 🔍 Skenaariotyöskentelyllä luodaan kuva kylän nykytilan varautumisesta ja mitä se voisi olla tulevaisuudessa 🤝 Kyläturvaryhmä jatkaa resurssikartoitusta ja häiriötilanteiden varautumissuunnittelua seuraavaan Kyläturvallisuusiltaan Tule kertomaan, millainen turvallinen kylä on sinun mielestäsi - rakennetaan se yhdessä!
Pertun Kylät ja Etelä-Savon Kyläturvallisuus -hanke kutsuvat kyläläiset ja kausiasukkaat
Apsin ja Onnin Olympialaisiin tulee ilmoittautua ennakkoon 15.7.2026 mennessä.
Apsin ja Onnin Olympialaiset 4-10-vuotiaille (ikäsuositus on suuntaa antava) Mäntyharjulla urheilukentällä ke 22.7.2026 klo 18.00. Sarjat: 4-7-vuotiaat ja 8-10-vuotiaat Tytöille ja pojille omat sarjat HUOM. Ruuhkan välttämiseksi tapahtumapaikalle kannattaa tulla hyvissä ajoin lunastamaan itselleen oma numerolappu. Ilmoittautumispaikka avataan klo 17.00 ja tapahtumapaikalla olisi hyvä olla jo viimeistään klo 17.45. Mukana kisaamassa Apsi Apina ja Onni Orava! Autojen pysäköinti tapahtuu Kisalan ja tekojään parkkipaikoilla. Kisojen sujuvoittamiseksi otamme mielellämme mukaan toimitsijoita mittaamaan ja kirjaamaan suorituksia, sekä huolehtimaan suorituspaikoista. Aiempaa kokemusta ei tarvita, vaan opastamme toimitsijat tehtäviinsä. Toimitsijatehtävät ja -liivit jaetaan ennen kisojen alkua yleisurheilukentän huoltorakennuksen edustalla. Tervetuloa mukaan tekemään onnistuneita olympialaisia!
Apsin ja Onnin Olympialaiset 4-10-vuotiaille (ikäsuositus on suuntaa antava)
Lajimaksu: 3 €/laji, MäVin jäsenille maksuton. Maksun voi suorittaa kortilla tai MobilePaylla. Meillä voit maksaa myös Epassilla, Edenredillä ja Smartumilla.
Ilmoittautuminen 30.6.2026 mennessä Kilpailukalenteri.fi -palvelun kautta tai mari.pilssari(at)gmail.com
Tervetuloa Metsä Group -seurakisoihin Mäntyharjun urheilupuistoon (Urheilutie 3)! Metsä Group -seurakisoissa on lajeja ja sarjoja kaiken ikäisille lapsista aikuisiin. SARJAT JA LAJIT: T/P3: 40 m, pallo T/P5: 40m, pituus, pallo T/P7: 60m, 400m, pituus, pallo T/P9: 60m, 1000m, pituus, kuula T/P11: 60m, 1000m, pituus, kuula T/P13: 60m, 1000m, pituus, kuula T/P15: 100m, 1000m, pituus, kuula N/M17: 100m, 1000m, pituus, kuula N/M: 100m, 1000m, pituus, kuula Juoksumatkojen lisäksi voit osallistua yhteen kenttälajiin. Saavuthan paikalle hyvissä ajoin ja mikäli ette ennakkoilmoittautumisesta huolimatta pääse osallistumaan, ilmoitattehan siitä viestillä numeroon 0401771301. Huomioittehan, että urheilualueelle ajaminen on kielletty, autot voi pysäköidä tekojään tai Kisalan parkkipaikoille. Kisojen sujuvoittamiseksi toivotamme kaikki kiinnostuneet mukaan kisojen toimitsijoiksi suorituspaikoille mittaamaan ja kirjaamaan tuloksia, sekä huolehtimaan suorituspaikoista. Aiempaa kokemusta ei tarvita, vaan opastamme toimitsijat tehtäviinsä. Tule mukaan tekemään onnistuneita kisoja toimitsijana!
Tervetuloa Metsä Group -seurakisoihin Mäntyharjun urheilupuistoon (Urheilutie 3)!
Näyttelyssä on esillä teoksia kunnan taidekokoelmasta. Kesän 2026 erityisyytenä näytteillä on Mäntyharju Seuran omistama Hassun Pekon patsas, joka on tulostettu 3D-tulostimella.
Näyttelyssä on esillä teoksia kunnan taidekokoelmasta.
Osallistumismaksu 20 euron käteismaksu / hlö tai joukkue
Ilmoittaudu mukaan Pertun pyrähdys 2026 -tapahtumaan täyttämällä lomake.Lopuksi paina
Tule nauttimaan kesästä ja pitämään hauskaa leppoisan urheilutapahtuman parissa! Reitillä pääset uimaan, juoksemaan ja pyöräilemään. Tapahtumassa on kolme sarjaa: Kuntoilijaksi kannattaa ilmoittautua, mikäli haluat kisata aikaa vastaan ja haastaa itsesi. Leppostelijana saat edetä reitillä omaan rauhalliseen tahtiin, vaikka ystävän kanssa! Uintiosuudella apuvälineiden käyttö on sallittua. Viesti kerää kolmen hengen joukkue ja osallistu tapahtuman viestisarjaan. Viestissä jokainen joukkueen jäsen suorittaa vain yhden lajin. Viestissä uintiosuudella apuvälineiden käyttö on sallittu ja pyöräilyyn sopii myös sähköavusteinen menopeli. Osallistumismaksu 30 € / hlö tai joukkue. Tutustu reittiin tarkemmin (kopioi selaimen osoitekenttään): www.mantyharju.fi/wp-content/uploads/2025/04/pertun_pyrahdys_reitit.pdf Ilmoittudu mukaan 25.6.2026 mennessä ———— TAPAHTUMAINFO YLEISTÄ Pertun Pyrähdys on kesäinen liikuntatapahtuma, jonka lajeina ovat uinti 300m, juoksu 2,2km sekä pyöräily 10km. Vaihtoalueeksi kutsutaan aluetta tai pistettä, jossa vaihdetaan varusteet seuraavaa lajia varten. Vaihtoalueita on kaksi: uinnin ja juoksun jälkeen. Näille alueille tulee toimittaa omat varusteensa sunnuntaina 28.6.2026 klo 9.00–10.00. Vaihtoalueilla on järjestäjän puolesta väline- ja pyörävahti. Tapahtuman ensimmäinen lähtö on klo 11.00. Tapahtumassa on kolme sarjaa. Yksilösarjat kuntoilijat ja leppostelijat, sekä kolmen hengen viesti. Osallistumismaksu on 30 euron käteismaksulla, joka maksetaan sunnuntaina ilmoittautumisen vahvistuksen yhteydessä Urheilukentällä (Punakiventie 9, 19430 Pertunmaa). Reitti on merkattu ja viitoitettu koko matkalta oransseilla nuolilla ja huomionauhalla. YHTEENVETO TAPAHTUMA-ALUEISTA Ilmoittautumisen vahvistus ja pyöräilyn vaihtoalue Urheilukentällä: Punakiventie 9, 19430 Pertunmaa Lähtö ja juoksun vaihtoalue Kisarannassa: Pertuntie 4, 19430 Pertunmaa Maali Torilla: Pertuntie 18, 19430 Pertunmaa ILMOITTAUTUMISEN VAHVISTUS Ilmoittautumisen vahvistus on tapahtuma-aamuna klo 9.00–10.00 Urheilukentällä (Punakiventie 9, 19430 Pertunmaa). Ilmoittautumisen vahvistuksen yhteydessä osallistuja tai huoltaja allekirjoittaa vastuuvapauslomakkeen, jolla hän ottaa vastuun omasta tai huollettavansa kunnosta ja uimataidosta. Samalla maksetaan osanottomaksu käteismaksulla. Osallistuja saa tavaroilleen säilytyspussit sekä osallistumisnumeronsa. Osallistumisnumero laitetaan kiinni polkupyörän ohjaustankoon tai vaijereihin niin, että se on havaittavissa edestä. Tähän saa nippusiteet ilmoittautumisen vahvistuksen yhteydestä. Numerot kerätään maaliin tultua pois. Uinnissa ja juoksuosuudella ei käytetä numerolappuja. AIKATAULU Klo 9.00–10.00 ilmoittautumisen vahvistus ja välineiden toimitus vaihtoalueille. Ilmoittautumisen vahvistuksen yhteydessä tulee osallistujan jättää pyöränsä Urheilukentän pyöräparkkiin, jonka jälkeen voi siirtyä Kisarantaan (Pertuntie 4, 19430 Pertunmaa) ja jättää juoksuosuuden välineet odottamaan omalle vaihtoalueelleen. Klo 10.00–10.45 on osallistujalla hyvää aikaa vaihtaa uimaosuuden vaatetus päälleen ja valmistautua lähtöön. Viesti-sarjaan osallistujien on tässä välissä hyvä siirtyä oman lajinsa suorituksen alkupisteelle. Hieman ennen lähtöä kokoonnutaan rantaan, jossa järjestäjät antavat viimeisimmän tapahtumainfon n. klo 10.45. Ensimmäinen lähtö on klo 11.00. Osallistujat lähetetään matkaan porrastetusti. Ensin kuntoilijat yhtenä tai useampana ryhmänä ilmoittautuneiden määrästä riippuen. Tämän jälkeen viesti-sarjan osallistujat yhtenä ryhmänä. Viimeisenä leppostelijat yhtenä tai useampana ryhmänä. Tällä ryhmittelyllä useampaan lähtöryhmään tehdään uintiosuudesta mahdollisimman turvallinen ja rajoitetaan yhtä aikaa vedessä olevien kisaajien määrää. Oman eränne ja lähtöaikanne saatte kuulla ilmoittautumisen vahvistuksen yhteydessä. TURVALLISUUS Osallistuja sitoutuu ilmoittautumisen yhteydessä ottamaan vastuun omasta kunnostaan ja uimataidostaan. Osallistuminen on siis osallistujan omalla vastuulla. Paikan päällä on ensiapu- ja vesipelastustatoinen henkilöstö mukana järjestämässä turvallista ja rentoa liikuntatapahtumaa niin vesillä kuin tien päällä. Urheilukentällä ja pyörämatkan varrelta löytyy juomapiste, jonka äärellä voi hengähtää ja tankata vettä. Huoltoauto kiertää reitillä tapahtuman aikana. Tarkistathan, että käyttämäsi välineet ovat kunnossa ja toimivat turvallisesti (esim. pyörän renkaissa ilmaa ja jarrut ok). Pyöräilyosuudelle ei saa lähteä ilman pyöräilykypärää! Liikennesääntöjä tulee noudattaa! REITTI JA VAIHTOALUEET Reitti alkaa uimaosuudella Kisarannassa. Uinti tapahtuu edestakaisena matkana poijun ympäri ja takaisin rantaan. Juoksuvaatteet on jätetty ilmoittautumisen vahvistuksen jälkeen rannalle oman osallistumisnumeron kanssa. Uinnin jälkeen osallistuja siirtyy vaihtamaan vaatteensa juoksuosuutta varten. Voit itse harkita, kuinka paljon vaatetta vaihdat. Suosittelemme jättämään arvotavarat ja muut suorituksen aikana tarpeettoman omaisuuden omille huoltojoukoillesi. Soolona kisaajat voivat jättää uimaosuuden välineet muovipussissa omalla osallistumisnumerolla varustettuna Kisarantaan niille osoitetulle paikalle. Tapahtumanjärjestäjä kerää tarvittaessa uimavälineet Kisarannasta Torille, josta ne ovat saatavilla heti maaliin tuntua. Tämä siksi, että viimeisen uimarin siirryttyä juoksuosuudelle myös järjestäjät siirtyvät torille odottamaan maaliintulijoita, eivätkä voi järjestää Kisarannassa vahtia tavaroille. Näin osallistujien välineet pysyvät tallessa ja löytyvät osallistumisnumerolla varustetusta pussista. Voit myös jättää tavarasi Kisarannassa omille huoltojoukoillesi. Juoksuosuus kulkee Kisarannasta kevyenliikenteen väylää vanhan hautausmaan takaa Urheilukentälle, jossa reitti kiertää urheilukentän ympäri ulkoilureittiä pitkin pyöräparkin luokse Urheilukentän parkkipaikalle. Pyöräparkin yhteydessä on juomapiste. Osallistuja vaihtaa pyöräilyosuudelle tarvitsemansa varustuksen ja jättää tarvittaessa pyöräpaikalleen juoksuosuuden välineistön osallistumisnumerollaan varustettuna. Suosittelemme pitämään juoksu ja pyöräilyosuuksien vaatetuksen samana. Tältä vaihtoalueelta järjestäjä ei kuljeta tavaroita maaliin. Paikan päällä on kuitenkin pyörävahti, joka lopettaa vuoronsa viimeisen polkupyöräilijän lähtiessä. Pyöräilykypärä on oltava päässä ennen matkaan lähtöä! Pyöräilyreitti kulkee Punakiventietä (soratie), josta käännytään Kaupinkyläntielle (hiekkatie). Kaupinkyläntie tulee Joutsantien varteen ja tässä risteyksessä on juomapiste. Joutsantietä (maantie) pyöräillään takaisin päin Pertunmaalle ja Pertuntietä pitkin päädytään Pertunmaan Torille maaliin (Pertuntie 18, 19430 Pertunmaa).Maaliviiva on ylitetty, kun saavut torille, jossa järjestäjät ottavat osallistujien aikoja ylös. VIESTI-SARJAN ERILLISOHJEET Viesti-joukkueen muodostaa kolme henkilöä, joista jokainen suorittaa yhden lajin. Jokaisen viestijoukkueen jäsenen on käytävä ilmoittautumisen vahvistuksessa allekirjoittamassa vastuuvapautuslomake. Viestin vaihto tapahtuu ”vaihtopuomilla”, joka on merkattu kyltillä. Nämä vaihtopuomit sijaitsevat (varuste)vaihtoalueiden välittömässä läheisyydessä. Jokainen viestijoukkue itse huolehtii vaihtopaikoille liikkumisesta. Jokainen joukkue siis itse vastaa siitä, että juoksun ja pyöräilyn suorittajat ovat paikoillaan ajallaan; järjestäjät eivät kuljeta osallistujia viestivaihtopaikoille. Viestissä ei käytetä mitään viestikapulaa, vaan vaihto tapahtuu ns. läpsystä. MITÄ TARVITSET MUKAAN? • Osallistumismaksu käteisellä • Uimapuku ja pyyhe, halutessasi/tarvittaessa uimalasit ja- lakki, märkäpuku, kelluttava apuväline • Juoksuun soveltuva vaatetus ja jalkineet • Pyörä ja pyöräilykypärä, halutessa/tarvittaessa pyöräilykengät, -lasit, jne. • Heijastinliivi pyöräilyosuudelle, jotta näyt paremmin autoilijoiden silmissä • Oma juomapullo ARVOTAVARASÄILYTYS Mikäli tarvitset arvotavaroillesi säilytystä (puhelin, avaimet, lompakko), onnistuu se ilmoittautumisen vahvistuksen yhteydessä. Tällöin arvotavarasi suljetaan nimellä ja numerolla varustettuun kirjekuoreen, jonka saat maaliin päästyäsi. Suosittelemme kuitenkin, että jätät arvotavarasi huoltojoukoillesi, mikäli se on mahdollista! MUUTA Maalissa (torilla) on kisailijoille makkara ja mehu –tarjoilu. Nähdään Pyrähdyksessä! Pidätämme oikeudet muutoksiin.
Tule nauttimaan kesästä ja pitämään hauskaa leppoisan urheilutapahtuman parissa!
Lauantaina koko perhe torille - Pertuntori pidetään tuttuun tapaan kesälauantaisin klo 10-13, jossa on maksuttomat myyntipaikat! Martat pitävät lettukahvilaa. Varaa myyntipaikka Merviltä puh. 040 837 9950. Torin läheisyydessä on palokunnan kaluston esittely. Perinteinen jalkapallo-ottelu vakituiset asukaat vs mökkiläiset pelataan urheilukentällä iltapäivällä. Sunnuntaina urheillaan Pertun pyrähdyksen merkeissä ja pidetään torilla kansanlaulukirkon. PERJANTAI 26.6. klo 12–15 Nuorisotalon avoimet ovet, kahvitarjoilu, Juhlakuja 1 klo 13–18 Vanha-Rantalan talomuseo ja vohvelikahvila avoinna. Saisiko olla kupponen? -näyttely suomalaisen kahvihetken historiasta. Museotie 1 klo 18–22 Nuorisopalvelut järjestää ohjelmaa nuorille torin laitamilla illalla Torikahvilassa musiikkia LAUANTAI 27.6. Pertuntori klo 10–13 • Marttojen lettuteltta - ongintaa lapsille ja arpajaiset • VPK:n kalusto ym. erityisesti lapsille ja lapsenmielisille Pertunmaa-talon ja torin välinen parkkialue. Muista! Pääset harjoittelemaan alkusammutuksen – myös aikuiset. Palokuntanaisilla mm. liukumäki ja valistuspiste • Lassen Lystit, leikkiä ja pelejä lapsille ja koko perheelle • Yhdistyskujalla mukana mm. Eläkeliitto, OP Järvi-Häme, Autoliiton Mäntyharjun osasto, Mäntyharjun Reissupolku • Kuntapisteellä mm. liikuntapaikkamestari Sami Heinikainen ja kunnanvaltuutettuja tavattavissa, tarjolla herkkuja klo 10–13 Vanhojen valokuvien näyttely Pertunmaa 100 vuotta – juuret ja siivet Pertunmaa-talolla klo 10–15 Jokipellon traktori- ja maatalousmuseo ja kahvila Vanha Sauna avoinna Viisarinmäentie 62, Kuortti klo 11–11.30 Muskarimeininki, Lassen ja Piian lauluja lapsille ja lapsenmielisille Pertunmaa-talon sisäpihalla klo 11–12.30 Museoautojen ja -moottoripyörien esittely koulun pihalla klo 13–14 Pertunmaan wanhat videot, Mansikkamäen-Nipulin kyläyhdistyksen esitys Pertunmaa-talolla klo 13–18 Vanha-Rantalan talomuseo ja vohvelikahvila avoinna. Saisiko olla kupponen? -näyttely suomalaisen kahvihetken historiasta. Museotie 1 klo 14 Perinteinen jalkapallomatsi vakituiset asukkaat vs. vapaa-ajanasukkaat urheilukentällä, Punakiventie 9 klo 14 Pertunmaan sahtikisa torilla. Näytteiden vastaanotto n. 5 litraa klo 10–11 esiintymislavan kulmilla, lisätiedot 0400 602 305 / Risto Salminen klo 15–16 Kaikki laulaa Tapsan ralleja torilla illalla Torikahvilassa livebändi SUNNUNTAI 28.6. klo 11 Pertun pyrähdys, lähtö Kisarannasta - maali torilla, järjestäjä Pertunmaan nuorisoseura klo 12–16 Jokipellon traktori- ja maatalousmuseo ja kahvila Vanha Sauna avoinna Viisarinmäentie 62, Kuortti klo 13–18 Vanha-Rantalan talomuseo ja vohvelikahvila avoinna. Saisiko olla kupponen? -näyttely suomalaisen kahvihetken historiasta. Museotie 1 klo 14 Seurakunnan kansanlaulukirkko torilla, pukeudu kansallispukuun jos sellainen löytyy. Kirkkokahvit Pidätämme oikeuden muutoksiin.
Tmi Piia Mäkilä / Huoneistomajoitus Unelma
Tervetuloa opastetulle puutarhakierrokselle Huoneistomajoitus Unelmaa ympäröivään isoäidin hyöty- ja yrttipuutarhaan. Tutustu yli 40 hyötykasviin, maistele puutarhan antimia ja kuule tarinoita suomalaisesta hyötypuutarhasta. Kierroksella tutustut luonnonmukaiseen kotipuutarhaan, jossa kasvatetaan marjoja, hedelmiä, juureksia, yrttejä ja muita hyötykasveja oman perheen käyttöön. Samalla kuulet tarinoita puutarhan synnystä, kasvien hyödyntämisestä arjessa sekä sadon säilömisestä ympäri vuoden. Satokaudella pääset maistelemaan sesongin yrttejä, marjoja ja muita puutarhan antimia saatavuuden mukaan sekä saat mukaasi ideoita omaan puutarhaan, mökille tai parvekkeelle. 🌿 Yrttipuutarha 🍎 Omena-, päärynä- ja kirsikkapuut 🫐 Pensasmustikat, tyrnit ja marja-aroniat 🥔 Maa-artisokka, peruna ja muut hyötykasvit 🍓 Ahomansikat ja kauden herkut 🐝 Pörriäisniitty sekä luonnon monimuotoisuutta tukevat istutukset. Kesällä 2026 puutarhassa kasvatetaan muun muassa kurpitsoita, herneitä, erilaisia juureksia sekä monipuolinen valikoima yrttejä. Kierroksella kuulet yrttien käytöstä arjessa, kasvien hyvinvointivaikutuksista, luonnonmukaisesta viljelystä, kiertoviljelystä, pörriäisystävällisestä puutarhanhoidosta sekä suomalaisen hyötypuutarhan perinteistä. Kierros sopii niin puutarhaharrastajille, mökkiläisille kuin matkailijoillekin. Oma puutarha ei ole tarpeen – kiinnostus luontoon, hyötykasveihin ja perinteisiin puutarhoihin riittää. Kierroksen vetää virallinen Mäntyharjun paikallisopas Piia Mäkilä. Kierrokset järjestetään kesälauantaisin 27.6.–29.8.2026 klo 12–13 (ei kierrosta 1.8. eikä 15.8.). Paikka: Huoneistomajoitus Unelma, Rinnetie 2, Mäntyharju. Englanninkielinen opastus mahdollista ennakkovarauksella (min. 4 hlöä). Lisätiedot: https://huoneistomajoitusunelma.fi/opastettu-puutarhakierros/
Unelman opastettu puutarhakierros – Kurkista isoäidin puutarhan salaisuuksiin
Tervetuloa opastetulle puutarhakierrokselle Huoneistomajoitus Unelmaa ympäröivään isoäidin hyöty- ja yrttipuutarhaan.
Kauan kaivattu, paljon odotettu Piian pellon kesäkahvila avaa ovensa Pertunmaalla, Nipulin kylässä! Kesäkahvila on avoinna heinä–elokuussa keskiviikosta sunnuntaihin klo 11–16. Kahvilassa herkutellaan vastapaistetuilla vohveleilla erilaisilla täytteillä sekä nautitaan herkullisesta artesaanijäätelöstä. Samalla voit käydä seuraamassa leikkokukkien kasvun edistymistä ja nähdä, miten pelto puhkeaa vähitellen täyteen loistoonsa. Mukaan voit ostaa kauden kukista sidottuja tuoreita kimppuja kotiin viemisiksi. Tule viettämään kesäpäivää Piian pellolle. Nähdään avajaisissa! www.piianpelto.fi
Kauan kaivattu, paljon odotettu Piian pellon kesäkahvila avaa ovensa Pertunmaalla
Paikkoja on rajallisesti, ILMOITTAUTUMINEN ON VÄLTTÄMÄTÖN! Ilmoittaudu wa-viestillä tai tekstiviestillä numeroon 040-8467387 viimeistään ke 24.6.2026. Ilmoita viestissä lapsen etu- ja sukunimi, ikä ja puhelinnumero, josta huoltajan tavoittaa onkipäivän aikana. Osallistujista kerätään osallistujalista Kalastusreissu-hankkeen raportointia varten
Lasten (kouluikäiset) onkipäivä Aseman lammella. Onkipäivä on osa lasten Kalastusreissut-hanketta. Onkipäivässä valmistamme oman ongen ja pidämme pienen onkikisan. Kokoontuminen 4H:n ryhmätilaan Askeleella (Pyhävedentie 20, 4.krs), jossa valmistamme onget ja siirrymme sen jälkeen Aseman lammelle onkimaan. Ikäraja 10v., sitä nuoremmille oma aikuinen tai avustaja mukaan. EI alle kouluikäisille! Paikkoja on rajallisesti, ILMOITTAUTUMINEN ON VÄLTTÄMÄTÖN! Ilmoittaudu wa-viestillä tai tekstiviestillä numeroon 040-8467387 viimeistään ke 24.6.2026. Ilmoita viestissä lapsen etu- ja sukunimi, ikä ja puhelinnumero, josta huoltajan tavoittaa onkipäivän aikana. Osallistujista kerätään osallistujalista Kalastusreissu-hankkeen raportointia varten. Lisätiedot Kalastusreissut-hankkeesta www.mantyharjun4H.net . Maksuton. Onkipäivä toteutuu vähintään 8 osallistujalla. Mikäli se peruuntuu osallistujien vähyyden vuoksi, ilmoitamme ilmoittautuneille
Lasten (kouluikäiset) onkipäivä Aseman lammella.
Hinta: 15 €/hlö Ryhmätiedustelut: +358 44 997 2458, piia@piiamakila.fi
Tervetuloa opastetulle puutarhakierrokselle Huoneistomajoitus Unelmaa ympäröivään isoäidin hyöty- ja yrttipuutarhaan. Kierroksella tutustutaan yli 40 hyötykasviin, marjapensaisiin, hedelmäpuihin ja yrtteihin sekä kuullaan, miten satoa hyödynnetään ja säilötään ympäri vuoden. Satokaudella pääset myös maistelemaan puutarhan antimia. 🌿 Kesälauantaisin 27.6.–29.8.2026 klo 12–13 (ei kierrosta 1.8. eikä 15.8.). Paikka: Huoneistomajoitus Unelma, Rinnetie 2, Mäntyharju.
Tervetuloa opastetulle puutarhakierrokselle Huoneistomajoitus Unelmaa
Tervetuloa opastetulle puutarhakierrokselle Huoneistomajoitus